[{"text_idx": "#000004", "text": "Mae pob plentyn gafodd ei eni yn y cyfnod uchod, gyda rhiant neu ofalwyr oedd yn derbyn budd-daliadau plant, wedi derbyn taleb am \u00a3250 (neu \u00a3500 i rai ar incwm isel) gan CThEM (HMRC) i roi mewn Cronfa Ymddiriedolaeth Plant di-dreth. Os na chafodd cyfrif ei agor i ti, yna mae posib bod CThEM wedi agor un ar dy ran. Bydd cyfrif wedi cael ei greu os oeddet ti mewn gofal hefyd. Bwriad y gronfa yma oedd annog pobl i gynilo fel bod gan bawb gyfrif cynilo wrth gyrraedd oedolaeth."}, {"text_idx": "#000005", "text": "Pan fyddi di\u2019n troi\u2019n 16 rwyt ti\u2019n cael cyfrifoldeb cyfreithiol dros dy Gronfa Ymddiriedolaeth Plant ac yn gallu gwneud penderfyniadau am yr hyn sydd yn digwydd iddo. Pan fyddi di\u2019n 18 oed mae gen ti hawl i dynnu\u2019r arian yma allan."}, {"text_idx": "#000006", "text": "Pa benderfyniadau fedri di wneud yn 16 oed?"}, {"text_idx": "#000007", "text": "Unwaith i ti droi\u2019n 16 oed rwyt ti\u2019n cael cymryd cyfrifoldeb am dy Gronfa Ymddiriedolaeth Plant yn gyfreithiol. Er nad allet ti dynnu\u2019r arian allan eto, rwyt ti\u2019n cael gwneud penderfyniadau am yr hyn sydd yn digwydd iddo. Efallai hoffet ti newid i fanc gwahanol neu newid i ISA Iau, fydd efallai yn gallu cynnig gwerth gwell."}, {"text_idx": "#000008", "text": "Unwaith i ti droi\u2019n 18 oed rwyt ti\u2019n cael rheolaeth lawn o\u2019r hyn sydd yn digwydd gyda dy arian. Fe gei di dynnu\u2019r arian allan neu gallet ti benderfynu ei gadw a chynilo mwy gan ei symud i ISA oedolion. Os wyt ti\u2019n dal i gynilo gall hwn gynyddu i fod yn swm da. Gallet ti ei gadw am argyfwng neu bryniant mawr yn y dyfodol, fel car neu flaendal am fflat neu dy\u0302."}, {"text_idx": "#000015", "text": "Yn rhad ac am ddim!"}, {"text_idx": "#000016", "text": "Oes rhywun yn gwrando arnat ti?"}, {"text_idx": "#000017", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000020", "text": "Cyngor Da i Greu Cyllideb"}]